**ZMLUVA O ZABEZPEČENÍ SYSTÉMU ZDRUŽENÉHO NAKLADANIA S ODPADMI Z
OBALOV A S ODPADMI Z NEOBALOVÝCH VÝROBKOV**uzatvorená medzi

**organizáciou zodpovednosti výrobcov:**

**NATUR-PACK, a.s.**

a

**obcou:
LENDAK**

Táto zmluva o zabezpečení systému združeného nakladania s odpadmi z obalov a s odpadmi z neobalových výrobkov (ďalej len „Zmluva“) bola uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších právnych predpisov (ďalej len „Obchodný zákonník“) v spojitosti s § 59 ods. 2 a nasl. zákona č. 79/2015 Z. z. o odpadoch (ďalej len „Zákon o odpadoch“) medzi:

1. **NATUR-PACK, a.s.,** so sídlom Bajkalská 25, 821 01 Bratislava, IČO: 35 979 798, zapísaná v obchodnom registri Okresného súdu Bratislava I, oddiel: Sa, vložka č.: 3815/B,

(ďalej len „NATUR-PACK“);

A

1. **Obec Lendak,** Kostolná 14, 059 07 Lendak, IČO: 00 326 321

(ďalej len „Obec“):

(všetci ďalej spoločne aj len „Strany”)

nasledovne:

OBSAH:

1. PREAMBULA
2. VYHLÁSENIA ZMLUVNÝCH STRÁN
3. PREDMET ZMLUVY
4. POPIS SYSTÉMU TRIEDENÉHO ZBERU
5. SPÔSOB ZISŤOVANIA PODIELU ODPADOV Z OBALOV A NEOBALOVÝCH VÝROBKOV
6. SPÔSOB A FORMA PREUKAZOVANIA MATERIÁLOVÉHO TOKU
7. PODMIENKY USKUTOČŇOVANIA INFORMAČNÝCH AKTIVÍT NA ÚZEMÍ OBCE
8. URČENIE VÝŠKY NÁKLADOV NA TRIEDENÝ ZBER V OBCI
9. PRÁVA A POVINNOSTI STRÁN
10. MLČANLIVOSŤ
11. OZNÁMENIA A DORUČOVANIE
12. TRVANIE A UKONČENIE ZMLUVY
13. ROZHODNÉ PRÁVO A RIEŠENIE SPOROV
14. ZÁVEREČNÉ USTANOVENIA
15. PREAMBULA
	1. NATUR-PACK je organizáciou zodpovednosti výrobcov pre obaly, prevádzkujúcou a zabezpečujúcou systém združeného nakladania s odpadmi z obalov a odpadmi z neobalových výrobkov a vykonávajúcou svoju činnosť v zmysle príslušných ustanovení Zákona o odpadoch. NATUR-PACK je zároveň oprávneným držiteľom autorizácie na činnosť organizácie zodpovednosti výrobcov. NATUR-PACK zabezpečuje triedenie, zber, prepravu, zhodnocovanie, ako aj recykláciu odpadov z obalov a odpadov z neobalových výrobkov v zmysle príslušných zákonných ustanovení.

NATUR-PACK a Obec uzatvárajú Zmluvu o zabezpečení systému združeného nakladania s odpadmi z obalov a odpadmi z neobalových výrobkov (ďalej len „Zmluva“), ktorá okrem všeobecných a individuálne dojednaných náležitostí zmluvy upravuje osobitné náležitosti stanovené v § 59 ods. 3) Zákona o odpadoch.

* 1. Obec je samostatným územným samosprávnym a správnym celkom Slovenskej republiky; Obec je zároveň právnickou osobou, ktorá za podmienok ustanovených zákonom č. 369/1990 Zb. o obecnom zriadení v znení neskorších právnych predpisov (ďalej len „Zákon o obecnom zriadení“) samostatne hospodári s vlastným majetkom a s vlastnými príjmami.
	2. V súlade s ustanovením § 81 ods. 1 Zákona o odpadoch je Obec zodpovedná za nakladanie s komunálnymi odpadmi, ktoré vznikli na území Obce, ako aj s drobnými stavebnými odpadmi, ktoré vznikli na území Obce, ak Zákon o odpadoch neustanovuje inak.
	3. Obec je ďalej, okrem iného, v zmysle príslušných ustanovení Zákona o odpadoch, povinná zabezpečiť zavedenie a vykonávanie triedeného zberu komunálnych odpadov pre papier, plasty, sklo, kovy a viacvrstvové kombinované materiály na báze lepenky (kompozitné obaly), najmenej v rozsahu cieľov zberu ustanovených v prílohe č. 3a Zákona o odpadoch a požiadaviek ustanovených na triedený zber komunálnych odpadov, ako aj umožniť organizácii zodpovednosti výrobcov pre obaly, na jej náklady, zber vytriedených zložiek komunálnych odpadov, na ktoré sa uplatňuje rozšírená zodpovednosť výrobcov, a to na základe zmluvy s touto organizáciou zodpovednosti výrobcov.
	4. Obec môže pre zber odpadov z obalov a odpadov z neobalových výrobkov zbieraných spolu s odpadmi z obalov uzavrieť zmluvu len s jednou organizáciou zodpovednosti výrobcov pre obaly na obdobie najmenej jedného kalendárneho roka.
	5. NATUR-PACK a Obec majú záujem uzavrieť medzi sebou zmluvu o zabezpečení systému združeného nakladania s odpadmi z obalov a s odpadmi z neobalových výrobkov, a to za podmienok stanovených nižšie.
	6. Obci zo Zmluvy nevyplýva žiadna povinnosť poskytnúť NATUR-PACK peňažnú odmenu. Na uzatvorenie Zmluvy sa preto nevzťahujú ustanovenia zákona č. 25/2006 Z. z. o verejnom obstarávaní v zmysle neskorších právnych predpisov, vzhľadom na to, že uzatvorenie Zmluvy nespĺňa definičné znaky zákazky a nie je splnený základný predpoklad odplatného charakteru zákazky.
1. VYHLÁSENIA ZMLUVNÝCH STRÁN
	1. NATUR-PACK vyhlasuje, že:
		1. je organizáciou zodpovednosti výrobcov pre obaly, prevádzkujúcou a zabezpečujúcou systém združeného nakladania s odpadmi z obalov a odpadmi z neobalových výrobkov a vykonávajúcou svoju činnosť v zmysle príslušných ustanovení Zákona o odpadoch;
		2. disponuje všetkými potrebnými súhlasmi, autorizáciami, povoleniami k plneniu záväzkov vyplývajúcich pre ňu zo Zmluvy.
	2. Obec vyhlasuje, že:
		1. pre zber odpadov z obalov a odpadov z neobalových výrobkov zbieraných spolu s odpadmi z obalov nemá na obdobie trvania tejto Zmluvy uzatvorenú žiadnu zmluvu s inou organizáciou zodpovednosti výrobcov pre obaly.
2. PREDMET ZMLUVY
	1. NATUR-PACK a Obec týmto uzatvárajú medzi sebou zmluvu o zabezpečení systému združeného nakladania s odpadmi z obalov a s odpadmi z neobalových výrobkov v Obci.
	2. V súlade s ustanovením § 59 ods. 3 Zákona o odpadoch sa Strany dohodli aj na nasledujúcich obsahových náležitostiach Zmluvy.
3. POPIS SYSTÉMU TRIEDENÉHO ZBERU
	1. Ak ďalej nie je uvedené inak, v Obci sa realizuje triedený zber prostredníctvom farebne odlíšených zberných nádob (spravidla: papier, sklo, plasty, kovové obaly a viacvrstvové kombinované materiály na báze lepenky (kompozitné obaly)). Konkrétny systém triedeného zberu v Obci je uvedený v Prílohe č. 1 tejto Zmluvy.
	2. Zberné nádoby sú vyprázdňované pravidelne podľa kalendára vývozu. Konkrétne dátumy vývozov oznámi obyvateľom Obec.
	3. Údaje, z ktorých priamo alebo nepriamo vyplýva popis celého systému triedeného zberu, ktorý je realizovaný v Obci, sú uvedené v Prílohe č. 1 Zmluvy. Strany sa dohodli na tom, že obsah Prílohy č. 1 sa bude priebežne aktualizovať, a to najmä v závislosti od zmien vykonaných v systéme triedeného zberu a zmien v štandardoch triedeného zberu, ktoré sa budú pre Obec vypočítavať pre daný rok. Strany sa taktiež dohodli na tom, že obsah Prílohy č. 1 môže NATUR-PACK upravovať, a to v nadväznosti na zmeny v systéme triedeného zberu v Obci a zmeny v štandardoch triedeného zberu a cieľov zberu. V prípade zmeny údajov uvedených v Prílohe č. 1 zašle NATUR-PACK Obci aktualizovanú verziu Prílohy č. 1, ktorá okamihom doručenia Obci v plnom rozsahu nahrádza predchádzajúce znenie Prílohy č. 1. V prípade, ak by Obec identifikovala v obsahu doručenej aktualizovanej Prílohy č. 1 nedostatky alebo nepresnosti, bude o takýchto prípadných zisteniach bezodkladne informovať NATUR-PACK.
	4. Špecifikácia požiadaviek na výkon činností triedeného zberu:
		1. Výkon činností triedeného zberu musí byť v celom svojom rozsahu realizovaný v súlade s príslušnými právnymi predpismi.
		2. V prípade, ak sa na výkone činností triedeného zberu bude podieľať viacero subjektov, t. j. viacero právnických alebo fyzických osôb, je potrebné zabezpečiť, aby každý z participujúcich subjektov spĺňal všetky zákonné predpoklady na výkon požadovanej činnosti, ako aj o to, aby sa pri výkone svojej činnosti zdržal akéhokoľvek protiprávneho konania. Osobitne sa bude dbať na bezpečnosť výkonu činností triedeného zberu, a to tak, aby nedochádzalo k ohrozeniu života a zdravia, škodám na majetku, ani k znečisťovaniu životného prostredia.
		3. V rámci výkonu činností triedeného zberu je potrebné zabezpečiť, aby boli vytvorené predpoklady na to, aby sa postupne zvyšoval podiel správne vytriedeného odpadu z obalov a z neobalových výrobkov a aby sa znižovalo množstvo zmesového komunálneho odpadu.
4. SPÔSOB ZISŤOVANIA PODIELU ODPADOV Z OBALOV A NEOBALOVÝCH VÝROBKOV
	1. NATUR-PACK sa zaväzuje zabezpečiť na vlastné náklady spôsob zisťovania podielu odpadov z obalov a odpadu z neobalových výrobkov v oddelene vyzbieraných zložkách komunálnych odpadov, a to nasledovným spôsobom:
		1. V rámci zisťovania podielu odpadov z obalov a neobalových výrobkov bude NATUR-PACK získavať a vyhodnocovať údaje od Zberovej spoločnosti v zmysle čl. 6.4. Zmluvy, a to v rámci zmluvných mechanizmov zakotvených v zmluve so Zberovou spoločnosťou. Spôsob zisťovania podielu odpadov z obalov a neobalových výrobkov sa môže vo vopred dohodnutých termínoch realizovať na miestach, kde je v Obci vykonávaný zber odpadov z obalov a odpadu z neobalových výrobkov v oddelene vyzbieraných zložkách komunálnych odpadov. Zisťovanie podielu odpadov z obalov a neobalových výrobkov sa môže vykonať miestnou obhliadkou, odbermi vzoriek odpadov a kontrolou skutočného podielu vyzbieraných odpadov z obalov a odpadu z neobalových výrobkov realizovaného v rámci systému triedeného zberu.
5. SPÔSOB A FORMA PREUKAZOVANIA MATERIÁLOVÉHO TOKU
	1. Materiálový tok odpadov z obalov a odpadov z neobalových výrobkov predstavuje pohyb odpadu z miesta jeho pôvodu do miesta ukončenia nakladania s ním činnosťami R 1 - R 11 v zmysle prílohy č. 1 Zákona o odpadoch.
	2. V súlade s ustanovením § 57 ods. 1 Zákona o odpadoch miesto pôvodu odpadov z obalov a ich množstvo vykazuje na účely preukázania zberu a na účely preukázania materiálového toku obec, ak ide o komunálny odpad, a ten, kto vykonáva výkup vyhradeného prúdu odpadu, ak ide o vykúpený komunálny odpad. Jedno množstvo odpadu z obalov je možné vykázať len v jednom materiálovom toku.
	3. Zber, zhodnocovanie a recyklácia sa preukazuje dokladmi o materiálovom toku odpadov z obalov. Na tieto účely sa za množstvo odpadov z obalov prevzatých do zariadenia na zhodnocovanie odpadov považuje množstvo zhodnotených odpadov z obalov, pokiaľ prevádzkové a technické opatrenia v tomto zariadení zabezpečujú, že sa vytriedené množstvo odpadov z obalov dostane do procesu zhodnotenia alebo recyklácie bez väčších strát.
	4. V zmysle ustanovenia § 59 ods. 4 Zákona o odpadoch uzatvorí NATUR-PACK zmluvu so spoločnosťou, ktorá vykonáva na území Obce triedený zber odpadov z obalov a odpadov z neobalových výrobkov (ďalej len „Zberová spoločnosť“). Táto zmluva bude obsahovať najmä: (a.) dohodu o špecifikácii nákladov na triedený zber v rozlíšení nákladov na jednotlivé odpadové materiály, ich výške, podmienkach úhrad a spôsob fakturácie, (b.) spôsob verifikovania množstva oddelene vyzbieraných zložiek komunálneho odpadu a vykonaných činností v rámci triedeného zberu, ako aj (c.) spôsob a formu preukazovania materiálového toku odpadov z obalov a odpadov z neobalových výrobkov.
	5. Na základe vyššie uvedených skutočností sa bude materiálový tok odpadov z obalov a odpadov z neobalových výrobkov preukazovať primárne na základe informácií, ktoré budú poskytnuté NATUR-PACK zo strany Zberovej spoločnosti. Pôjde predovšetkým o faktúry, prípadne aj o iné dokumenty, v ktorých budú uvedené príslušné informácie. Po vzájomnej dohode môže Zberová spoločnosť poskytnúť NATUR-PACK aj doklady o množstve a druhu vyzbieraného odpadu z obalov a odpadu z neobalových výrobkov.
6. PODMIENKY USKUTOČŇOVANIA INFORMAČNÝCH AKTIVÍT NA ÚZEMÍ OBCE
	1. Informačné aktivity budú na úrovni Obce prebiehať najmä nasledovným spôsobom:
		1. Miniálne jeden krát za kalendárny štvrťrok sa v Obci uskutoční informačná kampaň zameraná na zvýšenie triedeného zberu a informovanie obyvateľov Obce o triedenom zbere, jeho význame a spôsobe, o význame značiek na obaloch, ktoré znamenajú, že obal je možné zhodnotiť a pod. Informačná kampaň bude realizovaná najmä vzájomnou dohodou Strán, pričom podľa povahy príslušných informačných aktivít zaoberajúcich sa najmä otázkami súvisiacimi s triedeným zberom, NATUR-PACK zvolí vhodný spôsob ich sprístupnenia. V prípade, ak NATUR-PACK pri plnení povinností uložených podľa § 28 ods. 4 písm. g) Zákona o odpadoch, poskytne Obci ním obstarané materiály (napr. informačné letáky, vzdelávacie články, videoreportáže a pod.), Obec tieto materiály podľa ich formy a bez zbytočného odkladu vhodným spôsobom sprístupní tak, aby sa stali prístupné čo najširšiemu počtu obyvateľov Obce, a rovnako na základe požiadavky NATUR-PACK zabezpečí ich priebežnú obmenu. Vhodným spôsobom sprístupnenia sa podľa formy jednotlivých materiálov rozumie postup v súlade s 7 ods. 3 písm. b) Vyhlášky č. 373/2015 o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov v platnom znení.
7. URČENIE VÝŠKY NÁKLADOV NA TRIEDENÝ ZBER V OBCI
	1. Výška nákladov na triedený zber v Obci bude určovaná na základe príslušných ustanovení predmetnej zmluvy uzatvorenej medzi Obcou a Zberovou spoločnosťou. NATUR-PACK bude zohľadňovať tento zmluvný rámec a dodržiavať príslušné zákonné povinnosti. Rozsah výšky nákladov na triedený zber bude dohodnutý v zmluve medzi NATUR-PACK a Zberovou spoločnosťou, a to v zmysle ustanovenia § 59 ods. 4 Zákona o odpadoch.
8. PRÁVA A POVINNOSTI STRÁN
	1. NATUR-PACK je oprávnená najmä:
		1. vykonávať priebežnú kontrolu skutočného zloženia oddelene zbieranej zložky komunálneho odpadu v zbernej nádobe pre ňu určenej. Ak sa zistí, že jej obsah zahŕňa inú zložku komunálneho odpadu, než pre akú je zberná nádoba určená, a to v rozsahu nad prípustnú mieru znečistenia ustanovenú v prílohe č. 8a Zákona o odpadoch, za nakladanie s takto vyzbieranou zložkou komunálneho odpadu v uvedenej zbernej nádobe zodpovedá obec.
		2. vykonávať v Obci v súčinnosti s Obcou overenie funkčnosti a nákladovosti triedeného zberu Obce (ďalej len „Overenie funkčnosti triedeného zberu“) u toho, kto vykonáva v tejto Obci zber, s cieľom zistiť primeranosť vynakladaných nákladov na triedený zber, prepravu, zhodnocovanie a recykláciu odpadov z obalov a odpadov z neobalových výrobkov nachádzajúcich sa v oddelene zbieraných zložkách komunálnych odpadov;
		3. na základe vykonaného Overenia funkčnosti triedeného zberu navrhovať Obci a tomu, kto vykonáva na území Obce triedený zber, zmeny systému triedeného zberu za účelom zlepšenia jeho funkčnosti;
		4. uhrádzať tomu, kto v Obci vykonáva triedený zber, iba náklady zodpovedajúce výške obvyklých nákladov v príslušnom regióne, ak Obec alebo ten, kto vykonáva v Obci triedený zber komunálneho odpadu, neuskutoční zmeny v systéme triedeného zberu navrhnuté zo

strany NATUR-PACK; náklady presahujúce výšku obvyklých nákladov v príslušnom regióne je povinná takejto osobe uhradiť Obec.

* 1. Práva a povinnosti Strán v súvislosti so zisťovaním a verifikáciou zloženia oddelene zbieranej zložky komunálneho odpadu:

Strany dohodli, že spôsob zisťovania a verifikácie skutočného zloženia oddelene zbieranej zložky komunálneho odpadu v zbernej nádobe pre ňu určenej bude vykonávaný nasledujúcim spôsobom: NATUR-PACK oboznámi písomne alebo e-mailom Zberovú spoločnosť a súčasne Obec o svojom zámere vykonať priebežnú kontrolu skutočného zloženia oddelene zbieranej zložky komunálneho odpadu minimálne tri pracovné dni vopred, a to s uvedením dňa, hodiny a miesta začatia priebežnej kontroly. Následne sa v deň začatia priebežnej kontroly, za účastí povereného pracovníka NATUR-PACK a zástupcov Zberovej spoločnosti a Obce, vyzbierajú zberné vrecia/nádoby, ktoré určil poverený pracovník NATUR-PACK ústnym podaním a ktoré budú uvedené v Protokole o verifikácií skutočného zloženia oddelene zbieranej zložky komunálneho odpadu. Takto vyzbierané zberné vrecia/nádoby sa vhodným spôsobom označia, odvezú na zberné miesto prevádzkované Zberovou spoločnosťou, kde sa obsah najprv zváži, roztriedi podľa metodiky pre určenie zloženia odpadu a následne určí pomer odpadov spadajúcich pod rozšírenú zodpovednosť výrobcov k pomeru ostatných odpadov. Takto zistené výsledky sa uvedú do protokolu a stávajú sa záväznými pre všetky tri zúčastnené strany. V rámci jednej kontroly je možné uskutočniť kontrolu v maximálne 10 zberných nádobách a 30 zberných vreciach.

* 1. Obec je povinná:
		1. priebežne vykonávať opatrenia na zabezpečenie funkčnosti triedeného zberu v Obci a odstraňovať nedostatky zistené vlastnou činnosťou alebo oznámené zo strany NATUR- PACK;
		2. nahlásiť NATUR-PACK údaje o množstve komunálnych odpadov podľa katalógových čísel odpadov za predchádzajúci kalendárny rok do 28. 2. aktuálneho roka.
	2. Strany sa dohodli, že v prípade, ak sa postupom podľa bodu 9.1.1 opakovane preukáže miera znečistenia zbernej nádoby inou zložkou odpadu ako tou, pre ktorú je zberná nádoba určená, hoci miera znečistenia neprekročí prípustnú mieru ustanovenú v prílohe č. 8a Zákona o odpadoch, bude sa takáto skutočnosť považovať za nedostatok funkčnosti triedeného zberu.
1. MLČANLIVOSŤ
	1. Strany sa týmto zaväzujú, že všetky v súvislosti so Zmluvou navzájom poskytnuté (odovzdané) dokumenty bez ohľadu na ich charakter, ako aj všetky vzájomne poskytnuté informácie budú považované za dôverné (ďalej len „Dôverné informácie“). Strany sa ďalej zaväzujú, že Dôverné informácie nesprístupnia (neposkytnú) tretím osobám, s výnimkou takého poskytnutia, ktoré je nevyhnutné na dosiahnutie a plnenie predmetu Zmluvy, za predpokladu, že sa príslušné osoby zaviazali zachovávať o nich úplnú mlčanlivosť a ďalej tých prípadov, kedy povinnosť poskytnúť informácie vyplýva z kogentných zákonných ustanovení. Strany sa súčasne zaväzujú, že Dôverné informácie nevyužijú na iný účel, ako predpokladá Zmluva. Ak zverejnenie Zmluvy (jej časti) vyžaduje právny predpis, dôvernosť informácii sa vzťahuje na tie časti Zmluvy, ktoré obsahujú individuálne dojednania Zmluvných strán (napr. dojednanú výšku nákladov).
2. OZNÁMENIA A DORUČOVANIE
	1. Akékoľvek oznámenie, žiadosť alebo iná komunikácia podľa Zmluvy sa uskutoční v slovenskom jazyku, v písomnej forme, a musí byť doručené osobne alebo prostredníctvom emailu, kuriérskej služby, doporučenej poštovej zásielky na adresy uvedené nižšie alebo oznámené včas odosielateľovi alebo elektronickej schránky Obce. Doručenie nastane (i.) v prípade osobného doručenia alebo doručenia prostredníctvom kuriérskej služby doručením; (ii.) v prípade doručenia emailom prijatím emailu do emailovej schránky adresáta; alebo (iii.) v prípade doporučenej poštovej zásielky doručením, alebo v prípade odmietnutia príjemcom, alebo v prípade, ak sa zásielka vráti odosielateľovi ako nedoručiteľná; (iv.) v prípade doručenia do elektronickej schránky v súlade s osobitným predpisom
	2. Ak adresované NATUR-PACK:

Bajkalská 25

821 01 Bratislava

Email: obchod@naturpack.sk

Ak adresované Obci:

Názov obce: Lendak

Adresa: Kostolná 14, 059 07 Lendak

Email: obeclendak@lendak.sk

* 1. Každá Strana je povinná oznámiť druhej Strane bez zbytočného odkladu zmenu svojich kontaktných údajov.
1. TRVANIE A UKONČENIE ZMLUVY
	1. Zmluva sa uzatvára na dobu neurčitú, najmenej však na obdobie jedného kalendárneho roka.
	2. Zmluvu možno ukončiť písomnou dohodou Strán.
	3. Obec je oprávnená vypovedať zmluvu s NATUR-PACK k 31. 12. kalendárneho roka bez udania dôvodu. Obec môže vypovedať zmluvu s NATUR-PACK počas kalendárneho roka iba z dôvodu porušenia povinnosti organizácie zodpovednosti výrobcov podľa § 28 ods. 4 písm. a) alebo e) Zákona o odpadoch.
	4. NATUR-PACK je oprávnená vypovedať Zmluvu k 31. 12. kalendárneho roka bez udania dôvodu.
	5. Výpoveď musí byť doručená druhej Strane najneskôr do 31. 10. kalendárneho roka, t .j. najmenej 2 (dva) mesiace pred koncom príslušného kalendárneho roka.
2. ROZHODNÉ PRÁVO A RIEŠENIE SPOROV
	1. Zmluva sa riadi slovenským hmotným právom s vylúčením kolíznych noriem.
	2. Všetky spory, ktoré vzniknú z tejto Zmluvy, vrátane sporov o jej platnosť, výklad alebo zrušenie, budú riešené pred príslušnými všeobecnými súdmi Slovenskej republiky.
3. **ZÁVEREČNÉ USTANOVENIA**
	1. Zmluva podlieha zákonnej povinnosti zverejnenia. Zmluva nadobúda platnosť dňom jej podpísania poslednou Stranou a účinnosť dňom nasledujúcim po dni jej zverejnenia v súlade s ustanovením § 47a ods. 1 zákona č. 40/1964 Zb. Občianskeho zákonníka v znení neskorších právnych predpisov (ďalej len „Občiansky zákonník“), ak v tejto Zmluve nie je uvedené inak.
	2. Obec sa zaväzuje zverejniť Zmluvu v súlade s príslušnými zákonnými ustanoveniami, najmä ustanoveniami zákona č. 211/2000 Zb. o slobodnom prístupe k informáciám v znení neskorších právnych predpisov, najneskôr do siedmich (7) dní odo dňa uzavretia Zmluvy. Tým nie je dotknuté ustanovenie bodu 10.1 Zmluvy.
	3. Ak ktorékoľvek z ustanovení tejto Zmluvy je alebo sa stane neplatné, nevykonateľné resp. neúčinné, nemá vplyv na platnosť, vykonateľnosť a účinnosť jej ostatných ustanovení. Strany sa zaväzujú, že v takom prípade nahradia neplatné, nevykonateľné a/alebo neúčinné ustanovenia takými platnými, vykonateľnými a účinným ustanoveniami, ktoré budú čo najviac zodpovedať (hospodárskemu) účelu a cieľu nahrádzaných ustanovení.
	4. Všetky prílohy tvoria neoddeliteľnú súčasť Zmluvy. Všetky odkazy na články znamenajú odkazy na články tejto Zmluvy, pokiaľ nie je výslovne uvedené inak. Názvy jednotlivých článkov slúžia iba na orientáciu v Zmluve a nemajú právny význam.
	5. Zmluvu možno meniť a dopĺňať iba na základe písomnej dohody medzi Stranami, vo forme číslovaného dodatku podpísaného Stranami. Tým nie je dotknuté ustanovenie bodu 14.7.
	6. Táto Zmluva ruší a nahrádza všetky predchádzajúce zmluvy *a* dohody uzatvorené medzi Stranami vzťahujúce sa na predmet tejto Zmluvy. Neexistujú žiadne vedľajšie písomné ani ústne dohody a táto Zmluva vytvára kompletnú Zmluvu medzi Stranami vzhľadom k predmetu tejto Zmluvy. Táto Zmluva nebude zmenená alebo upravovaná žiadnym iným spôsobom, než v nej ustanoveným.
	7. Strany sa dohodli, že v prípade, ak v priebehu kalendárneho roka dôjde k legislatívnej a/alebo technickej zmene, ktorej aplikácia bude mať za dôsledok, že niektoré ustanovenie Zmluvy sa stane neplatným alebo nevykonateľným a/alebo ktorej aplikácia dovtedy nebola (celkom alebo čiastočne) upravená v Zmluve (ďalej len „Zmena“), zaväzujú sa Strany dočasne Zmenu aplikovať vo vzťahu založenom touto Zmluvou, a to až do doby uzatvorenia Dodatku k tejto Zmluve, ktorým Zmena bude do Zmluvy zapracovaná. Zavedenie Zmeny nastane tou formou, že NATUR-PACK písomným oznámením doručeným Obci popíše jej podstatu a opatrenie(-a) na jej zavedenie. Oznámenie sa doručením Obci stane záväzným pre obe Strany. Legislatívnou zmenou sa rozumie zmena zákonných a/alebo vykonávacích predpisov upravujúcich oblasť zabezpečenia systému združeného nakladania s odpadmi z obalov a odpadmi z neobalových materiálov. Technickou zmenou sa rozumie zmena odlišná od tej, ktorá je špecifikovaná v predchádzajúcej vete, pokiaľ má preukázateľný dopad na oblasť zabezpečenia systému triedeného zberu komunálnych odpadov v Obci. Oznámením podľa tohto bodu nemôže dôjsť k zníženiu výšky nákladov na triedený zber v Obci dojednanej v tejto Zmluve. Dodatok podľa prvej vety tohto bodu strany uzatvoria najneskôr do konca kalendárneho roka, v ktorom Zmena bola aplikovaná.
	8. Zmluva sa vyhotovuje v dvoch (2) rovnopisoch v slovenskom jazyku, po jednom (1) vyhotovení pre každú Stranu.
	9. Strany potvrdzujú, že túto Zmluvu uzatvorili na základe svojej slobodnej vôle, vážne a že táto Zmluva nebola uzatvorená pod nátlakom alebo za nápadne nevýhodných podmienok, obsah záväzkov podľa Zmluvy je dostatočne určitý. Strany spoločne vyhlasujú, že si túto

Zmluvu pozorne prečítali a že jej obsahu porozumeli, na znak čoho túto Zmluvu vlastnoručne podpísali. Strany zároveň potvrdzujú, že sú právne spôsobilé a oprávnené Zmluvu uzavrieť.

 V Bratislave dňa

 ............................................................

 NATUR-PACK, a. s.

 Ing. Vladimír Šinák

 predseda predstavenstva

 V Lendaku dňa

 ...................................................................

 Obec Lendak

 Pavel Hudáček

 starosta obce